
Krúdy Gyula 


Éppen száz esztendeje, október 21-én született 
irodalmunk kiemelkedő alakja, Krúdy Gyula. 


Szülővárosa: Nyíregyháza. 


Első írása 15 éves korában jelent meg nyomtatásban. 


Több ezer elbeszélés, 
igen sok regény és színmű szerzője. 


Több száz írása kimondottan nektek, gyerekeknek szól. 
Közülük választottuk a következő elbeszélést. 


A VÉN TORONYÓRA 


A vén toronyóra csöndesen mu- 
tatta az idő járását. Sohasem pihent, 
éjjel-nappal ébren volt. A napnak 
akármelyik szakában pillantottunk 
a toronyórára, mindig megláthattuk 
rajta az időt. Éjjelente pedig búsan, 
csöndesen kongatta el az órákat. 


Ez a vén toronyóra arról volt ne- 
vezetes, hogy sohasem tévedett egy 
perccel sem. Nem késett, nem sietett. 
Messze földön híres volt a vén 
toronyóra. Ha a környékbeli embe- 
rek bejöttek a városba, néha a kocsi- 
derékben, a puha széna között egy 
tucat kakkukos órát is hoztak ma- 
gukkal hazulról. A kakkukos órák 
mutatóját a pontos toronyóra sze- 
rint igazították, aztán mentek haza. 
Most már tudták a helyes időt. 


Történt egyszer, hogy a vén to- 
ronyóra, midőn már évszázadok óta 
mutatta az idők járását, megállott. 
Hogy történt ez? Egy reggel hiába 
néztek a városka lakói a torony- 
órára. A nagy barnára kopott mu- 
tatók mozdulatlan álltak. 


— Valami nagy szerencsétlenség 
fenyegeti a várost — mondogatták 
az emberek, és szaladtak a város leg- 
okosabb emberéhez, a polgármester 
úrhoz. Ha olyan okos ember a pol- 
gármester, bizonyosan megtalálja a 
módját annak is, hogy újra járjon 
a híres toronyóra. A polgármester 
úr, amikor az emberek hírül vitték 
neki a különös eseményt, éppen az- 
zal volt elfoglalva, hogy két vásott 
fián hegedült a pipaszárral. 


— Majd adok én nektek — mond- 
ta —, csak még egyszer meghalljam, 
hogy a toronyban mászkáltok! 


— Igen bizony — szólt erre az 
egyik városi tanácsos —, megvan 
már az eredménye az úrfiak mász- 
kálásának. Elrontották a toronyórát. 
Megállt a híres óra. 


Hej kapta erre a süvegét az öreg 
polgármester. 


— Hol, merre? — kérdezte ijed- 

ten, mert a városnak nagy büszke- 
sége volt a soha meg nem álló óra. 

— Hol máshol, mint a torony- 
ban! — felelte mérgesen a tanácsos. 


Az öreg polgármester megfenye- 
gette a két lurkót, aztán sietett a 
piacra, ahol a toronyóra volt. Föl- 
tette a pápaszemét az orrára, és 
nézte sokáig a toronyórát. 

— Biz ez megállott — mondta el- 
szontyolodva. — Megyek haza, és 
elkergetem a világba azt a két sem- 
mirevaló fiút, hogy ilyen nagy kárt 
okoztak a városnak. 

Már fölemelte a botját, meg is in- 
dult, mikor Fabriczy tanár úr, ki 
híres tudós volt, megfogta a polgár- 
mester karját. 

— Várjon egy kicsit, polgármester 
uram! Kár volna elhamarkodni, 
megbüntetni a két fiút. Majd meg- 
nézem előbb az óra szerkezetét. 
Hátha nem is olyan nagy a baj, mint 
amilyennek látszik. 


—. Nohát, nézze meg hamar, tanár 
úr, mert engem már majd megfojt 
a méreg — toporzékolt a polgár- 
mester. 

A városi hajdú elhozta a torony 
kulcsait, és Fabriczy tanár úr fel- 
ment a sötét lépcsőkön az óra szer- 
kezetéhez. 

Talán kétszáz lépcsőt is megszám- 
lált a tanár úr, amíg az óráig ért. 
A torony keskeny ablakain félve 
szűrődött be a világosság a temér- 
dek kerekek közé. A vidáman kat- 
togó kerekek most veszteg álltak, 
és a pók mindjárt fel is használta az 
alkalmat, hosszú fonállal vonta be 
a másszor forgó, dolgozó szerke- 
Zetet. 

Persze az óra is igen nagy volt így 
közelről. Legalább kétszer akkora 
volt, mint egy kocsikerék. A szám- 
jegyek pedig, amelyek lapjára föst- 
vék, karnagyságúak voltak. Hát 
még a mutatók! Mindegyik akár 
a szénahányó villának a nyele. Ép- 


pen akkor telepedett le egy fehér 
galamb az egyik mutatóra. A párja 
egy darabig ott keringett a torony 
körül, aztán letelepedett a mutatóra 
az is. Ott elkezdtek turbékolni a 
nagy magasságban, az öreg óra pedig 
mozdulatlanul hallgatta őket. 


De még Fabriczy tanár úr sem 
igen mozdult, nehogy megzavarja 
a galambok játékát. 


Lágy szívű, jó ember volt a tanár 
úr. Ott kukucskált ki a galambokra 
azon a kis ablakon, amely az óra 
lapjába volt vájva. 


A galambok mellett szinte elfeled- 
te, hogy tulajdonképpen miért is 
jött ő a toronyba. Odalenn pedig 
az egész város azt leste már, hogy 
mikor indul meg a toronyóra mu- 
tatója. 

Egyszer csak abbahagyták a ga- 
lambok a turbékolást. A fehér ga- 
lamb felröppent a mutatóról, és be- 
röpült a kis ablakon a torony belse- 
jébe. A szárnyával csaknem leverte 
a tanár úr kis kalapját. 


A galambot követte a párja, és 
egyenesen berepültek az óra kerekei 
közé a nagyszerű szerkezetbe. Fab- 
riczy tanár úr a szemével követte 
röptüket, s így egyszerre csak észre- 
vette, hogy az óra bonyodalmas 
szerkezetében két kerék tengelyén 
egy barna szivarskatulya van el- 
helyezve, abban pedig apró galamb- 
fiókák nyújtogatják meztelen, sárga 
nyakukat a két galamb felé. . . 


— Ahá, ezért állott meg hát az 
óra! A szivarskatulya miatt, amely- 
ben a galambok fészket raktak — 
mormogta a tanár úr. 


A galambfiókok még alig voltak 
pár naposok. Bizony belételik jó két 
hét, amíg kimozdulhatnak fészkük- 
ből. 


— No, addig nem is bántjuk őket 
— mondta magában a tanár úr, míg 
a lépcsőn lehágott. — Csak azt tud- 


nám, hogy a szivarskatulya hogyan 
került az óra szerkezetébe! 

Odalenn már nagy néptömeg várta 
Fabriczy tanár urat. — Nincsen 
semmi baj — mondta a tanár úr. — 
Egy hét múlva járni fog újra a híres 
toronyóra. Addig nem szabad a to- 
ronyba mennie senkinek. 

— Ugy legyen! — felelt rá a pol- 
gármester úr. 

— Polgármester úrhoz volna egy 
kérésem — folytatta Fabriczy tanár 
úr. — Szeretném, ha a két fiát el- 
küldené hozzám ebéd után. 


— Aha! Meg akarja őket fenyí- 
teni a tanár úr az óra elrontása miatt! 
Jól teszi. Én már úgyse bírok velük 
— mondta az öreg polgármester. 

A polgármester úr két fia nagy 
szívszorongva állított be ebéd után 
Fabriczy tanár úrhoz. Lesz most ne- 
mulass!. . . 

A tanár úr szelíden szólt hozzá- 
juk: 

— Feleljetek bátran fiúk. Ti tet- 
tétek a szivarskatulyát az órába? 

— Igenis, mi — felelt szepegve 
a nagyobbik fiú. 

— És mi célból tettétek oda? 

— Megsajnáltuk a szegény ga- 
lambfiókákat ott a puszta kőfalon, 
ahol tojásaikból kikeltek. Kibélel- 
tük jó puhára a skatulyát, és titok- 
ban a toronyba vittük. 

— Jól cselekedtétek — mondá a 
tanár úr. 

Egy hét múlva, mikor a galamb- 
fiókák megtollasodva elhagyták me- 
leg fészküket, egyszerre megindult 
a híres toronyóra. Azóta nem is esett 
vele semmi baj. Jár, jár szakadatlan, 
és pontosan mutatja a lepergő időt. 


Felvidéki András rajza 

! Szenímihályi Szabó Péter 
! Farkasok verse 


Mi vagyunk a farkasok, s 

Mása farka sok, Galambosi László versei 
j és a foga rengeteg! , 
Ólálkodunk éjszaka, 
! vonz minket a füst szaga, // 

nem riaszt a fergeteg. i 
Virágzik a gőz. 
Megpihen az őz. 
Szénát adó bakterháznál 
maroknyit időz. 


Nem vagyunk mi rosszabbak, 
ha az árnyak hosszabbak, 
! jámbor szívünk megdobban, 
családunk a zsákmány körül 
J ha szépen letelepül, 


j s minden kölykünk otthon van! Kopog a pata 


kristály-csillaga. 


- Jobbak vagyunk medvéknél, Megnyílik az Ezüst Erdő 
nyírfa-ajtaja. 


nyulaknál és őzeknél, 
bár ezt sokan tagadják, 
össze tartunk mindhalálig, 


ember és eb bármit állít, K 
él a farkas-szabadság! apu 


Kiüszöbre lépett a bogár, 

a fejét félve fölemelte. 
Kavics-tükörben gyík lapult, 
Csiga-padon pihent a lepke. 


A gyíikra cirmoló-puhán 

hullott a gyöngytyúk tiszta tolla. 
Fölszállt a lepke, a kaput 

a bogár előtt megnyitotta. 


Fodor Ándrás 


Megyünk a dombon fölfelé, 
alattunk zölden nyílik szét altáj. 
Virágzó ágak habos rácsa közt 

oly kék a magas ég, hogy szinte fáj. 


Fűszál hegyén mereng a csend. 
A dús vidék úgy érzed, nem is él, 
de ott, az összehajló fák mögött 
egy szőlőkarón cseng a kapanyél. 


Csanády János 
szólíteató 


Sárkányom, sárkányom 
szép szál madzag végén, 
sárgállón, sárgállón 
villogtatja kék ég. 


Felhő alatt úszik 
feszes szárnyú sasom, 
a földről a nyuszik 
követik magason. 


Lapulnak a fűben, 
orruk sűrűn szuszog, 

ő már a felhőben 

csak egy kicsi szúnyog. 


Sárkányom, sárkányom 
a nagy magas égen, 
húzzál magad után, 
húzz végig a kéken! 


Vida Győző rajza 


Udvarunkban hajdan, éppen a 
körtefánk helyén, falusias árnyék- 
szék állott. Nem látta azt senki, ám 
Jeszélték, hogy amikor a fabódét 
nár régen lebontották, odatévedt 
:gy kis fekete napraforgómag. Tán 
nadár ejtette el, ámulatában, meny- 
1yire megváltozott az udvar dom- 
Jorzata. S azután nem sokkal volt 
nin álmélkodniuk az embereknek 
s. Mert az a napraforgó hatalmasra 
tőtt. Tányérját napernyőnek használ- 
ák az alá kuporodók, s amikor elér- 
cezett a termés betakarításának ideje, 
étrát támasztottak a napraforgószár- 
nak, hogy a fejét elérhessék. 

Később, 1934-ben apám megvette 
zt a híres udvart a benne szerény- 
redő házzal együtt. A körtefánkat 


Józsa Teréz 


ő ültette — ugye, ki is találtátok? — 
pontosan a napraforgó helyére. És 
ahogy az illett a legendás helyhez, 
a körtefánk is hatalmasra nőtt. 
Mikor én megszülettem, ágai már 
messze-messze elhagyták a háztetőt, 
az utcai villanypózna tetejének ma- 
gasát. Legkedvesebb körtegyerekei- 
ket egyenest az égnek tartották oda 
cirógatásra. 

Csöpi, míg kicsi volt, igen tisz- 
telte a vén vastagderekút. Ha csak 
tehette, elkerülte. A fa felől érkező 
neszre házába bújt. Nem tudni, ku- 
pán vágta-e már egy körte, vagy 
ősei félelme volt a vérében. Annyira 
óvatos volt, hogy még a mézédes, il- 
latos körtét sem akarta megkóstolni. 
Úgy látszik, nem szereti a gyümöl- 


csöt, véltem kezdetben, és nem ér- 
tettem, hogyan akadhat olyan lény, 
aki a császárkörtét nem szívesen 
ízlelgeti. 

Végül, persze, Csöpi is megszerette 
a körtét, de az igazi élvezethez egy 
kis kerülő vezetett. 

Úgy augusztus vége felé, amikor 
már igazán finom görögdinnyét le- 
hetett kapni, Csöpit egy napon rá- 
vette a szomjúság a gyümölcsevésre. 
A dinnye határozottan ízlett neki. 
Néhány nap alatt valóságos dinnye- 
szakértő lett. Ránézésre — alig szi- 
matolt — meg tudta állapítani, ér- 
demes-e megenni vagy sem. A diny- 
nyevásárt azután mindig hárman, 
nénémmel és Csöpivel ütöttük nyél- 
be. A piacon, ahol hatalmas dinnye- 


hegyek alatt nyögött a föld, nem 
tamáskodtunk többé. Bátran válasz- 
tottunk, aztán kértük az árust, lé- 
kelje meg a dinnyénket. Az árus ra- 
vaszkodott. Késével a világos foltot 
metszette ki, jó mélyen, hogy a diny- 
nye legédesebb feléből adhasson 
kóstolót. De hiába. Csöpit nem té- 
veszthette meg. Ha a kutya lenyelte 
a kóstolót, megvettük a dinnyét, ha 
kiköpte, akkor nem. A dinnyés mér- 
gelődött, méltatlankodott, majd kér- 
lelt minket, hogy legalább kóstoljuk 
meg mi is, mielőtt otthagynánk az 
áruját. De mi Csöpinek hittünk. 


— Ha a kutyának sem kell a diny- 
nyéje, hiba volna emberrel meg- 
etetni — mondtuk, azzal továbbáll- 
tunk. Még hallottuk, hogy a vevők 
jóízűt kacagnak, s a dinnyés, ha 
nem akarta, hogy rajta nevessenek, 
szintén jó képet vágott. Mi meg, ami- 
kor diadallal hazacipeltük drága 
terhünket, óvatosan beemeltük a ke- 
rekeskút láncos vödrébe, és szép 
lassan leeresztettük a kútba, úgy, 
hogy a vödröt kívülről feléig ölelje 
át a víz. A kereket megakasztottuk, 
le ne pörögjön a lánc. Így a dinnye 
a legnagyobb biztonságba került, 
mégis többször utána hajoltunk 
a forró délutánokon, nem esett-e 
baja. A dinnye, persze, vidáman hű- 
sölt egy-két béka társaságában. 
A békákon nem látszott vidámság. 
Talán már napok óta fagyoskodtak 
a kútban, mert belepottyantak, és 
nem tudtak kiugrani. Mint meg- 
tébolyodott mesterúszók, rótták a 
köröket a kútgyűrű mentén, s az 
edzést akkor se hagyták abba, ami- 
kor biztatóan lekiáltottunk nekik: 


— Estére a dinnye után titeket is 
kihúzatunk apánkkal! Aztán estére 
a békákról teljesen megfeledkeztünk. 
Másnap mégis rezzenetlenül csillo- 
gott a kútban a víz. 

— Ezek potyautasként jöttek ki 
a dinnyével! — állapítottuk meg, de 
azt csak később az iskolában tudtuk 
meg, hogy a kútba esett békák nem 
érezték olyan borzasztónak a sorsu- 
kat, mint amennyire mi sajnáltuk 
őket. 

Csöpi meg, mivel dinnyeügyekben 
szakértőbb már nem lehetett, tudá- 
sát kiterjesztette valamennyi gyü- 
mölcsre. Csodájára jártak, ahogy a 
következő években köpködte a cse- 


resznye-, meggy- és szilvamagot, 
ahogy megette az érett paradicsomot, 
sőt, a paradicsompaprikát is. 


Végezetül a körtét is hajlandó volt 
megízlelni. Zamatosnak találta. Fur- 
csállottam volna, ha másképpen vé- 
lekedik, mert én a jó, félérett csá- 
szárkörtét, amely kemény még, de 
már sárga, édes, és sok a leve, a gyü- 
mölcsök királyának tartottam. Szó, 
ami szó, rövidesen ketten tartottuk 
annak, és bizony nem győztem ver- 
senyt futni a kutyával, ha meghallot- 
tam, hogy egy körte kászálódik lefelé 
a fáról. Tán nem is hiszitek, hogy 
az hallatszik? Először megérinti 
a közvetlenül alatta lélegző levele- 
ket, kicsiny ágacskákat ver össze 
aztán, mint mikor madár röppen fel 
egy ágról. Majd zuhanásában gyor- 
sulva vastagabb ágakba ütközik, 
S mire leér, és nagy erővel földbe 
csapódik, mint a bomba, már azt 
Sem tudja, eleven-e, vagy holt, úgy 
megüti magát. 


Apám ezen is segített. A fa köré 
hatalmas párnát kanyarított ásóval, 
gereblyével, s az édes, pufók gyü- 
mölcsök így puhára huppantak. 


Ha Csöpi nyargalt a körtéig 
előbb, én már csak nézhettem, mint 
veszi hasmánt fekve két mellső lába 
közé a csemegét. Nézni sem volt 
megvetendő élvezet ezt a körteevést. 
Csöpi tartotta lábával a körtét, el 
nem billenjen, aztán beleharapott. 
Mikor egy falatot eltüntetett, kissé 
elfordította a körtét és ismét bele- 
harapott. 


Így hengergette a gyümölcsöt, 
mint gyerek a mókuskereket, nagy 
figyelemmel harapásról harapásra 
soványítva, egészen a csutkáig. Rá- 
adásul, ha hiszitek, ha nem, ezt a 
műveletet egy műanyag fólián vé- 
gezte, mert a földes körtét nem sze- 
rette. 

— A föld legyen a gilisztáké — 
vallotta meggyőződéssel, és ha a 
körte túl érett volt, tehát a puha 
földön is megrepedt, Csöpi már nem 
nyúlt hozzá. A fóliát én rögzítettem 
két tégladarabbal, ne kelljen Csöpi- 
nek körtével a szájában ténferegnie. 
Mert, ha nem találta, akkor magá- 
ban morgolódott: 


— Ezt meg már megint hová az 
ördögbe fújta a szél? 


Ionkó László 
UsilaA- 
csuka 


Már csak a csuka, csuka 
úszik a csuda-csuda 

hűs tóban, 

nem fogod soha, soha 

a csukát genye-gunya 
hordóval! 


Már csak a Vica, Teca 
fogja a pici peca 
nádbottal, 

nyárson sült csiki-csukát 
falhatsz majd, csudapuhát, 
álmodban! 


Konczek dózseti 
Mókás 
leltár 


Hol terem a tengeri? 
Milyen tengeren? 
Tengerészek termelik? 
No és hogy terem? 


Milyen báb a délibáb? 
Lepke-kisbaba? 

Nem látható délután? 
No és éjszaka? 


Milyen szín az , őszikék?"? 
Hát az őszike? 

Milyen kék az , őzikék?? 
Hát egy őzike? 


Milyen tó a buktató? 
Van-e benne lekvár? 

S jaj még meddig mondható 
ez a fura leltár! 


Ha azt mondom, hogy Gergő alat- 
tunk lakik a második emeleten, és 
reggelente találkozom vele a lépcső- 


házban: akkor alaposat lódítok. 
Pedig Gergőt születése óta ismerem 
és naponta látom. Sőt, már szüle- 
tése előtt is ismertem, csak akkor 
még nem Gergőnek hívták. Hogy 
lehet ez? 

Kényelmesen ültök? Elmesélem 
Gergő születésének történetét. 

Budapesten lakom, közelebbről 
Budán, egy régi, ötemeletes házban, 
pontosan a harmadik emelet hetes 
számú lakásában. A lépcsőháztól 
a harmadik ajtó. Majdnem szemben 
Esztiékbel. Ha Eszti itt lenne, biz- 


tosan ez mondaná: 
— Ha aár leírtad, hogy szembe- 
szomszé k vagyunk, illene bemu- 


tatnod engem a gyerekeknek. Nem 
gondolod? 

Igen, Eszti ilyen. Gyakran használ 
furcsa szavakat, mint ez a , szembe- 
szomszéd" is, és gyakran mond okos 
dolgokat. Eszti ősz óta iskolás és 
nagyon jó barátom. Ü 

Esztin kívül még négyen laknak 
a házban a Csipke utcai általános 
iskola első cé osztályából: Gizi és 
Robi, no meg az ikrek; a két Gabi, 
azaz Gabriella és Gábor. Az egy- 
szerűség kedvéért: Gabi és Öcsi. 

Öten jókedvükben pincétől a pad- 
lásig betöltik a hatalmas öreg házat. 
Varrógépünk fadobozából a leg- 
nagyobb csendben, percek alatt ké- 
szítettek takaros madáretetőt. S az 
sem ment barátságunk rovására, hogy 
az etetőhöz szükségük volt a kony- 
hában található legszebb fakanálra 
és a vacsorához szánt szalonnára. 


Barátságunk Gergő születése óta mé- 
lyült el igazán. . . 

A Téli Szünet utolsó délutánján 
egymás szavába vágva mesélték a 
délelőtti szánkózás részleteit. Gizi 


Eszti és Robi a díványról, Gabi és Öcsi 
az egyik fotel mélyéből harsogták 
mondandójukat. Később megvitat- 
tuk a hóemberkészítés fortélyait, 
amit aztán pontokba foglalva le- 
írtunk. Robiék elhatározták, hogy 
a Hóember Készítésének Módja cí- 


mű, szakszerű rajzokkal ellátott ta- 
nácsaikat másnap délután kifüg- 
gesztik mások okulására a játszótéri 
gesztenyefára. 

Ezután Eszti azt tanácsolta, hogy 
alapítsák meg az Ezüst Hógolyó Ki- 
tüntetést, és titkos szavazással dönt- 
sék el, ki lenne arra ötük közül a leg- 
érdemesebb. A többiek elfogadták 
Eszti javaslatát. Gabi nekilátott a 
kitüntetés elkészítésének, Gizi pedig 
hozzáfogott a szavazás előkészítésé- 
hez. Egy papírlapra felírta a neve- 
ket, szépen egymás alá: Gabi 

Eszti 
Robi 
Gizi 
Öcsi 


Hanem a szavazásnál lett ám csak 
igazi hangzavar! Mindenki a saját 
jelöltjét dicsérte. Abban azonban 
egyetértettek, hogy csak az arra leg- 
méltóbb kaphatja meg az Ezüst Hó- 
golyó Kitüntetést. 

Én is tanácstalanul bámultam a 
papírlapra írt neveket. És egyszer- 
csak fölkiáltottam: 

— Megvan a kitüntetett! Megta- 
láltam mindnyájatok közül a leg- 
különbet! 


Öt kíváncsi szempár nézett rám, 
öt száj kerekedett csodálkozásra, 

. — Olvasd el a neveket — kértem 
Öcsit. Öcsi hangosan felolvasta és 
vállat vont. 

— Nézzétek meg figyelmesebben 
— tanácsoltam nekik. Most már 
mind az öten a papírra meredtek. 

(Gabi 
Eszti 
Robi 
Gizi 

Öcsi) 

— Gyerekek! Az Ezüst Hógolyó 
Kitüntetést természetesen csak az 
kaphatja meg, aki mindnyájatok 
közül a legkülönb. Akiben megvan 
Gabi gondossága, Eszti bölcsessége, 
Robi bátorsága, Gizi szorgalma, aki 
olyan kedves, mint Öcsi. 

Öten kérdezték egyszerre: 

— Vajon ki lehet az? 

Elkértem Robi ceruzáját és a pa- 
pírlapon aláhúztam öt betűt: 

Gabi 
Eszti 
Robi 
Gizi 
Öcsi 

— G, e, r, g, ö — olvastam be- 
tűnként. 

— Gergő! — vágták rá hangosan. 
— Gergő! Gergő! Éljen Gergő! 

Hurrá! Rajzoljuk le Gergőt! 

A lelkes zsibongásban Öcsi vé- 
kony hangja szólalt meg: 

— De milyen legyen Gergő? 

— Megpróbálom lerajzolni — 
mondtam a gyerekeknek, s egy nagy 
rajzlapot vettem elő a fiókból. — 
Kölcsönkértem hozzá Öcsi göndör 
haját, Eszti kék szemét, Gizi és Gabi 
nevetését, Robi pisze orrát. 

Így ni! Íme, itt van Gergő: 

Mindnyájunknak tetszett. A rajz- 


Bencze József 
Kiáltó 


Madár, ülj fészkedre, 
vihar jön kerengve. 

. Ha áztat a zápor, 

ne csipogj az ágon, 
bújj el a lomb alá, 
ott villám se talál, 

a tojást ne hagyjad, 
fiaid takarjad, 
szivárvány fényében 
örülhetsz a Napnak. 


Molnár Andrea 
Ki a 
varázsló? 


Sosem kételkedtem abban, 
varázsló él a falunkban. 
Magas, izmos a termete, 
mint a katáng, kék a szeme. 


A tanyája féltetős ház, 
jó barátja tüzes parázs, 
tudja egész Galgamácsa, 
táncoltat a kalapácsa, 


hisz amikor nekilendül, 
az izzó vas úgy penderül, 
ahogy éppen ő akarja, 
napestig nem pihen karja. 


Aztán hogyha azon a sor, 
még reggel is csillagot szór. 
S ez nem mese, igaz való, 
a kovács a nagy varázsló. 


CSUKÁS KHSTWVÁN 


UTAZÁS 


A SZENMPIELLÁNI 


MÖGÖTT 


MESEREGÉNY 


A komolvtalan kecskebéka 


Hát ahogy mennek, mendegél- 
nek, óvatosan lépdegélnek, egyszerre 
csak nagy bruhaházást, hahotázást 
hallanak, majd egy nagy sírást, z0- 
kogást, majd újra nagy bruhaházást! 

A sánta kutya dühösen kapta fel 
a fejét. 

— Stop! Vagyis állj! Már megint 
az utunkba került! 

— Ki az? — kérdezte Lakcó. — 
Kicsoda? 

A sánta kutya megvetően mondta. 

— A komolytalan kecskebéka! 

Lackó körbenézett, tágra nyitotta 
a szemét és meglátta a komolytalan 
kecskebékát: egyik kezében egy szál 
tormát tartott, a másik kezében egy 
fej hagymát és folyt a szeméből 
a könny. 

Lackó odalépett hozzá és meg- 
kérdezte. 

— Miért sírsz? 

A komolytalan kecskebéka abba- 
hagyta a sírást, és mohón így szólt. 

— Mondd még egyszer! 

— Miért sírsz? — kérdezte Lackó 
még egyszer. 

— Vagyis úgy hallottad, hogy sí- 
rok? Igen? Úgy hallottad? — faggatta 
a komolytalan kecskebéka Lackót. 

— Ugy hallottam! Persze, hogy 
úgy hallottam! — felelte Lackó. 

— Te is? Te is úgy hallottad? — 
mutatott a sánta kutyára a komoly- 
talan kecskebéka. 

SZÉN 451 Úgy sírtál, mint egy 
bőgőmasina! És hullottak a köny- 
nyeid, mint a záporeső! — vetette 
oda a sánta kutya. 

A komolytalan kecskebéka ugrált, 
pattogott, mint egy gumilabda. 

— Jaj, de jó! Jaj, de jó! 

És közben kitört belőle a röhögés. 

— Bruhahaha! Bruhahaha! Ha- 
haha! 

Ekkor félbeszakította magát és 
dühösen felkiáltott. 

— Már megint! Most egy kis 
torma! 

Beleszagolt a tormába, s azonnal 
eleredtek a könnyei. 

— Mitcsinálsz? — kérdezte Lackó 
meglepődve. 

— Gyakorlom a sírást! Hüpp- 
hüpp! Hahaha! Bruhaha! Már me- 
gint! Most egy kis hagyma! 

Beleszagolt a hagymába s egyből 
eleredtek a könnyei. 

— És miért gyakorlod a sírást? — 
kérdezte Lackó értetlenül. A ko- 
molytalan kecskebéka szipogva vá- 
laszolt. 

— Mert mindig azt mondják rám, 
hogy komolytalan vagyok! Szip- 
szip-hüpp-hüpp! Bruhahaha, haha- 
ha! Már megint! Ezért szagolok fel- 
váltva tormát, hüpp-hüpp, meg hagy- 
mát, szip-szip ! Hogy ne-he mohond- 
ják ráhám, hogy komolytalan va- 
gyok! Bruhahaha! Már megint! 
Hagyma! — Szip-szip, hüpp-hüpp! 
Mert tudod, akinek folyton jókedve 
van, meg nevethetnékje van, mint 
nekem állandóan, hihihi, vagyis, aki 
vidám, arra rögtön rávágják, hogy 
komolytalan! Bruhahaha! Bruhaha- 
haha! Már megint! Torma! Szip- 
szip, hüpp-hüpp! Érted már, hogy 
miért gyakorolom a sírást tormával, 
meg zerg Bruhahaha! 

— mondta Lackó, 
s részvéttel . meg szánalommal né- 


zett a síró-rívó, röhögő komolytalan 
kecskebékára. 

— Ez az én tragédiám! Bruhaha- 
ha! — jegyezte meg a komolytalan 
kecskebéka. 

— Ez valóban nagy csapás! — 
helyeselt Lackó, mivel igazán saj- 
nálta a komolytalan kecskebékát. 

A komolytalan kecskebéka látha- 
tóan elégedett volt, amiért ennyire 
együttéreztek vele. Közelébb intette 
Lackót,s úgy mondta, mintegytitkot. 

— Pedig nem is szeretek sírni! 
Utálok sírni! Hahaha! Csak kivörö- 
södik az ember szeme, meg potyog- 
nak a könnyei! Mi van abban? Az is 
valami? Sírni bárki tud! Bruhahaha! 
Már megint! Hagyma! Sí-hir-ni 
bárki tu-hud! Hüpp-hüpp! De amit 
én tudok, azt nem tudja senki! 
Bruhahahaha! De nem ám! Hihi- 
hihi-hahahaha! Bruhahaha! 

— És mit tudsz? Nevetni? — kér- 
dezte Lackó. 

A komolytalan kecskebéka le- 
gyintett. 

— Á! Azt csak úgy mellékesen csi-. . 
nálom! Mert mindig jókedvem van! 
Az jön magától! Hahaha-bruhaha! 

— Hát akkor mit tudsz még? 

A komolytalan kecskebéka ki- 
düllesztette a mellét, majd nagyot 
csapott rá, mint egy dobra s büszkén 
mondta, 

— Utánozni! Minden létező han- 
got tudok utánozni! Mindet! Bi- 
zony! Nem hiszed? Na, figyelj! 

A komolytalan kecskebéka kidül- 
lesztette újra a mellét, felfújta a ké- 
pét s dudált, mint egy autó. 

— Mi volt ez? 


— Autóduda! — vágta rá Lackó. 

A komolytalan kecskebéka bólin- 
tott, hogy helyes, majd csengetett, 
mint egy biciklicsengő. 

— És ez? 

— Biciklicsengő ! 

A komolytalan kecskebéka össze- 
csücsörítette a száját és fütyült, tril- 
lázott, mint egy megkergült sárga- 
rigó. — 

— És ez? 

— Rigófütty! 

— Helyes! Most figyelj! — mond- 
ta a komolytalan kecskebéka és nyi- 
korgott, mint egy kenetlen ajtó. 


— És ez? 

— Ajtónyikorgás! — mondta 
Lackó. 

— Jó füled van! — dicsérte meg 


a komolytalan kecskebéka. Majd ci- 
ripelt, cirrogott, mint őszi estén egy 
megvadult tücsök. 

— És ez? 

— Tücsökciripelés! — mondta 
Lackó ámulva. — Nahát! 

A komolytalan kecskebéka hálá- 
san fogadta az ámuldozást, majd 
verdesett a karjával és kotkodácsolt, 
mint egy tojó tyúk! 


— És ez? 

— Kotkodácsolás! 

Majd elbődült, mint egy bús tehén 
a jászolnál, 

— És ez? 

— Tehénbőgés! — vágta rá nevet- 
ve Lackó. 

— Helyes! Most nagyon figyelj! 

S a komolytalan kecskebéka csen- 
gett-zengett szép fényes rézhangon, 
bongott és zsongott. 

— És ez? 

Lackó elbizonytalanodott. 

— Nem tudom. 

— Figyelj csak! — biztatta a ko- 
molytalan kecskebéka, és újra csen- 
gett-zengett, bongott és zsongott. 

— Törik a mákot! Törik a diót! 
Sütik a rétest! — tette hozzá magya- 
rázólag. 

Lackó a homlokára csapott. 

— Hát persze! Mozsárcsengés! 
Nahát! Te valóban gyönyörűen és 
fantasztikusan utánzod a hangokat! 
Becsszóra! Egy kiló fagylaltra mon- 
dom! 

— Igazán? Komolyan? — örven- 
dezett a komolytalan kecskebéka. 
Majd röhögni kezdett. — Bruha- 


haha! Hahahaha! Már megint! Most 
hagyma! És mi járatban vagytok? 
Hüpp-hüpp. . . — kérdezte sírósan. 

— Az elgurult üveggolyót keres- 
sük! Nem láttad? 

A komolytalan kecskebéka bele- 
szagolt a tormába és zokogva vála- 
szolt. 

— Ne-hem! Nem is látok jo-hól 
a könnyeimtől! Bruhhaha! Már me- 
gint! Most hagyma! 

A sánta kutya megrángatta Lackó 
kezét. 

— Gyerünk innen, mert a torma, 
meg a hagyma teljesen elveszi a szag- 
lásomat! 

Lackó bólintott s elindultak. Alig 
mentek egy pár lépést, mikor vidám 
kutyaugatásthallottak ahátuk mögül. 

A sánta kutya azonnal visszafor- 
dult, de amikor meglátta a röhögő 
kecskebékát, gyanakodva pislogott. 

— Te ugattál? — kérdezte. 

— Én! Hihihihi! Hahahaha! Bru- 
hahaha-bruhahaha! Már megint! 
Most torma! Hüpp-hüpp-szip-szip ! 

A sánta kutya legyintett, s gyorsan 
otthagyták a komolytalan kecske- 
békát. 


Ne 


jú 


a Bi Méz 


A pukkancs egér 


Mikor már jó messze jártak a ko- 
molytalan kecskebékától, a sánta 
kutya megállt, és három erőset ki- és 
belélegzett. 

— Muszáj kiszellőztetnem az or- 
romból a hagyma- és tormaszagot ! — 
magyarázta. 

Majd amikor kiszellőztette az or- 
rából a hagyma- és tormaszagot, 
újult erővel szimatolgatott körbe- 
körbe. Megszagolta a füvet, a bok- 
rot, és még egyszer Lackó lyukas zse- 
bét, ahonnan kipottyant az üveg- 
golyó. 

Közben diadalmasan vakkantga- 
tott, meg csaholgatott. 

— Erősödik a szag! Nyomon va- 
gyunk! Előre! 

Ebben a pillanatban cérnavékony 
hangon és szaggatottan megszólalt 
valaki. 

sz: SG albus iSÉ5] 

Lackó intett a sánta kutyának, 
hogy jöjjön óvatosan közelébb! 
A sánta kutya odajött, Lackó fel- 
emelt lábát nézte, amit nem mert le- 
tenni a földre. 

A sánta kutya fülelt, szimatolt, 
majd így szólt. 

— Onnan jön, a másik lábad alól! 
Ezt tedd le, azt emeld fel! 

Lackó lábat cserélt, az egyiket le- 
tette, a másikat felemelte. A cérna- 
vékony hang boldogan felsóhajtott. 

— Köszönöm! Phű! Végre utol- 
értelek ! 

Lackó felkiáltott. 

— A hangya! 

A hangya felmászott Lackó tenye- 
rébe, és nevetgélve, örülgetve be- 
szélt. 

— Köszönöm! Futottam utána- 
tok, futottam, dehát hiába, aprók a 
lábaim! A gomba üzent, tudod, az 
a félnótás, hihihi, az a kelekótya, 
az a félcédulás, az a kajla, az az egy- 
ügyű, aki most követnek képzeli 
magát! hihihi! 

Lackó még közélebb tartotta a te- 
nyerét a füléhez. 

— És mit üzent? 

— Hogy siessetek! — vágta rá 
a hangya, majd megint vihogni kez- 
dett. — Abból is látszik, hogy bo- 
lond, hogy velem üzent! A legkiseb- 
bel! Hihihi! 

A sánta kutya gyorsan közbeszólt, 
nehogy elfelejtkezzenek a megtalált 
szagról! 

— Pedig nyomon vagyunk! 

A sánta kutya megiramodott, 
ő ment elől, utána Lackó kitartott 
tenyerében a kiabáló hangya s leg- 
hátul Lackó. A hangya alig bírt ma- 
gával, lekiabált a sánta kutyának. 

— Mi van? Mi van? Bedugult az 
orrod? Én még ilyen lassú kutyát 
nem láttam! Hajrá! Gyorsabban! 

De a sánta kutya rá se hederített, 
a földre nyomta az orrát s ügetett 
előre, ahogy a sánta lábától tellett. 

Egyszer csak megtorpant, megtor- 
pantak Lackóék is. 

— Stop! — mondta a sánta kutya 
izgatottan. — Vagyis állj! Véget ért 
a szag! Nincs tovább! Vagyis itt kell 
lenni valahol az üveggolyónak ! 

Meresztették a szemüket, nézelőd- 
tek, meg fürkészgettek jobbra balra, 
de nem látták sehol az üveggolyót. 

— Pszt! Hallgass csak! — szólt 
Lackó az izgága hangyára. 

Mindnyájan füleltek és hallgatóz- 
tak. 

Na, mondhatom, elég fura han- 
gok jöttek a föld alól! Valaki igen- 
csak cifrázta és kanyarintgatta oda- 
lent! 

— Hogy az ördög bújjon bele! 
Hogy az ördög szánkázzon a hátán! 
Hogy az ördög hasítson szíjat a hátá- 
ból! Hogy a mennykő csapjon bele! 
A csuda vigye el! A nyavalya törje 
ki! A holló vájja ki a szemét! A la- 
pos guta üsse meg! Verje el a jégeső! 
Rúgja meg a tehén! A tésztakészítő 
asszony cakkozza ki a fülét! 

Lackó várt, amíg egy kicsit csen- 
desedik az átkozódás, majd mikor 
csendesedett, megkérdezte. 

— Ki az? Mi az? Hol vagy? Mi 
bajod van? 

A tompa hang dühösen válaszolt. 

— Hol vagyok, hol vagyok! Itt 
vagyok az egérlyukban! 

— Gyere ki! — biztatta Lackó. 

— Hát éppen ez az! Nem tudok 
kijönni! Hogy a bolha csípje meg! 
Hogy a hóhér vágja hátba! Hu! 

— És miért nem tudsz kijönni? 
— kérdezte Lackó és a szemével ke- 
reste az egérlyukat. 

— Mert begurult az egérlyukba 
ez a fránya üveggolyó, és elzárta az 
egérlyukat. Hogy repedne száz da- 
rabra! Hogy kapjon hascsikarást a 
lakodalomban! 

— Az üveggolyó? — kérdezte ör- 
vendezve Lackó. 


— Hallottad, nem?! Vigye el a 
kánya! Vigye el a végrehajtó! — dü- 
höngött a tompa hang az egérlyuk- 
ban. 

— Az az enyém. Az én üveggo- 
lyóm! — mondta Lackó. 

— Ha a tied, akkor vidd el te! 
De tüstént, mert epeömlést kapok 
a méregtől! Sárgaságot kapok a düh- 
től! Meg kiütést! Meg viszketést! 

— Viszem, viszem, várj! — mond- 
ta Lackó, mert nem akarta, hogy 
akár epeömlést, akár kiütést, akár 
viszketést kapjon a méregtől! Gyor- 
san lehajolt és rögtön meglátta az 
egérlyukat s az egérlyukban az üveg- 
golyót s az üveggolyó mögött egy 
kackiás bajuszú, eltorzult arcú, ök- 
lét rázó, dühöngő egeret! Óvatosan 
kivette az üveggolyót, megtörölte a 
nadrágjába és abba a tenyerébe tette, 
amelyikben a hangya volt. 

— De szép! — suttogta a han- 
gya. — De gyönyörű! 

A pukkancs egér kidugta a fejét 
a lyukból. 

— Na végre! — mondta. — Miért 
gurigázol vele összevissza ! 

— Az üveggolyó arra való, hogy 
gurigázzunk vele! — felelte Lackó. 

— És a végén elgurul! — vitatko- 
zott dühösen a pukkancs egér, aki 
úgy látszik, szerette, ha az övé az 
utolsó szó! 

A hangya halkan pisszegett Lac- 
kónak. 

— Pszt! Pszt! Hajolj közelet b! 

— Mi az? — kérdezte Lackó köze- 
lebb hajolva. 

— Siessünk! Emlékezz az üze- 
netre! 

Lackó bólintott, majd megköszön- 
te apukkancs egérnek az üveggolyót. 

— Köszönöm az üveggolyót! 

— Szívesen, vagyis lehetőleg több- 
ször ne! — mondta a pukkancs egér: 
— És ne nekem köszönd, mert nem 
éntaláltam meg, nekem csak a fejemre 
esett! Hogy az a kacskaringós vitéz- 
kötés! Ezt nem haragból mondtam! 

Lackó a sánta kutyához fordult. 

— És neked is köszönöm! Nélkü- 
led nem találtam volna meg! 

A sánta kutya szerénykedett. 

— Én köszönöm! Jó kis szima- 
tolás volt! Sokáig emlékezni fogok 
rá! Te jóisten, ha belegondolok, 
hogy mikor lesz megint egy kis szi- 
matolnivaló, meg nyomoznivaló ! 


XN 


A hangya közbepisszegett. 


— Pszt! Pszt! Siessünk, siessünk ! 
Most nem érünk rá köszöngetni! 
Gyerünk, gyerünk! A viszontlátás- 
ra! Kijárat balra! 


Lackó azért még elbúcsúzott a 
sánta kutyától és a pukkancs egér- 
től, bár a hangya mind türelmetle- 
nebbül sürgette. 


— Fussunk, fussunk! -Mert mind- 
járt megvirrad! 


Futottak, loholtak, árkon-bokron 
csetlettek-botlottak, mikor egy erős 
köhögés, meg krákogás megállította 
őket. 


— Khm! Khm! Khm! Khm! 


A hangya gyorsan Lackó fülébe 
suttogta. 


— Szólítsd meg! Tudod, ő nem 
beszélhet ELSŐNEK ! De második- 
nak! Hihihi! Most már letehetsz! 
Szia! 


Lackó letette a hangyát a fűbe, és 
megszólította a gombát. 


a 


a 


— Üdvözöllek, NAGYKÖVET! 

A gomba elpirult az örömtől. 

— Komolyan gondolod? Komo- 
lyan? Ugye, hogy első pillanatban is 
annak látszom! És nem számít, ugye 
nem számít, hogy ilyen kicsi vagyok ! 
Attól még lehetek nagykövet! Meg- 
hatalmazott és rendkívüli nagykö- 
vet! 

A hangya vihogott a fűben. 

— Hihihi! Egy kistermetű nagy- 
követ! 

A gomba még jobban elpirult, de 
Lackó gyorsan megnyugtatta. 

— Ne törődj vele! 

— Khm! Khm! — krákogott a 
gomba hálásan. — Át kell adnom 
neked a TITKOS üzenetet! Hajolj 
közelebb, mivel TITKOS, és nem 
akarom, hogy egyesek, akik a fű- 
ben hallgatóznak, kifecsegjék ! 

A gomba a hangyára célzott, de 
a hangya nem törődött holmi célzá- 
sokkal, közelebb settenkedett, és sze- 
mérmetlenül hallgatózott. 


Lackó lehajolt a gombához. 
— Tessék! Hallgatom! 


— Így jó! — mondta a gomba. 
— Most hallgasd meg a TITKOS 
üzenetet! Ha az üveggolyóba nézel, 
mindig megtalálsz minket! Ez a tit- 
kos üzenet! És most viszontlására, 
sre TÁTÁSFA . HÁSTÁ s as 

Lackó fülelt, hallgatózott, de csak 
az óra tiktakolását :hallotta, -elő- 
ször lassan: tik . . . tak . . . Majd gyor- 
sabban: tiktak-tiktak, és felébredt. 

Az első, amit meglátott, az üveg- 
golyó volt! Ott ült a takarón és csil- 
logott-villogott! 

Lackó maga elé suttogott, nagy- 
nagy örömmel. 

— Az üveggolyó! Megvan az 
üveggolyó! Most már vigyázni fo- 
gok rá! 

És eszébe jutott a titkos üzenet, 
meg a gomba, meg az egész álom, 
odahúzta a nadrágját, és abba a zse- 
bébe tette az üveggolyót, amelyik 
nem volt kilyukadva. 

Vége 

o!" mint találgatás 


— Ez már azért túlzás! — fordult 
mókamester barátom a többiekhez, 
amikor második őrsi foglalkozásunk- 
ra belibbentem. Talán elkéstem, 
csodálkoztam, de aztán követtem 
barátom vádló tekintetét és rögtön 
tudtam: a T betűm. Táskámon 
ugyanis hatalmas fekete T betű 
díszelgett. 

— Hát persze — kezdtem könnye- 
dén, palástolva a bombaötlet okozta 
fölös büszkeséget — én ugyanis azt 
gon... 

Barátom szemöldökének hangtalan 
emelkedéséből azonban arra követ- 
keztettem, hogy előbb még ő jön. 
És jött! 

—. Nahát! — mondta, mert csak ezt 
az egy szót találta meg a nagy tüle- 
kedésben, de némi szünet után ren- 
det teremtett: — Nem restell így ide 
jönni?! Ráírja a táskájára, hogy 
táska. Tán vakok vagyunk? De ak- 
kor a T-t se látnánk! Buta tréfa, 
mondhatom. Így jár, aki varjú létére 
elirigyli a rigó tisztjét és dalolni pró- 
bál. Vagy, várjunk csak! Megvan! 
Nem is értem, miért nem jutott 
mindjárt eszembe! Ez a haszontalan 
kölyök úgy elnyűtte a táskáját, 
hogy maga sem ismerne rá, ha nem 
jelölné meg azzal a nyakigláb betű- 
vel. És mindezt alig két hónap alatt. 
Szegény szülei! 

Barátom úgy elérzékenyült szüleim 
sajnálatában, hogy nem is hallotta 
nevetésünket. Majd egyenesen rám 
nézett: 

— Te, tényleg, minek a T a táská- 
don? Csak nem képzeled róla, hogy 
Trabant? 

Ekkor azonban már ő is elnevette 
magát velem. 

Így esett, hogy második őrsi fog- 
lalkozásunk előre megfontolt napi- 
rendjét fenekestül felfordítva előbb 
azt játszottuk, hogy mindenki el- 
mondta, ő mit gondol a T betűről 
a táskámon. Jobbnál jobb megoldá- 
sok születtek, igazán remekül szó- 
rakoztunk. . 


,, Ugye, élethű? 

Ez a szép testtartás 

és az arcokon 

ez az állandó érdeklődés! 
Egymást rajzoltuk le." 
Balikó Ottó 

és Guszter Gábor munkája 
9400 Sopron, Fenyő tér I. 
Általános Iskola 


Végül én is elmondtam. Nektek 
azonban bevezetésül meg kell emlí- 
tenem, hogy az első őrsi összejövete- 
lünkön megválasztottuk a tisztség- 
viselőket. Mind a tizenkettőnknek 
jutott megbízatás. Igaz, ez tavaly is 
így volt, de most azt gondoltuk, le- 
gyen mindenki más, mint tavaly. 
Nem baj, ha nem tudunk még min- 
dent olyan jól, mint elődeink, majd 
mi is beletanulunk. Így lettem én 
mostőrsvezető-helyettes. Megvallom, 
izgulok egy kicsit. Ezért is támadt 
az az ötletem, hogy T-t ragasztok 
a táskámra. Vagyis közlöm min- 
denkivel, akit illet: tanulóvezető 
vagyok. 


Ha a közlekedésben vigyázhat a töb- 
bi vezető a tanulóra, miért ne vi- 
gyázhatnának rám is az őrsben? Ha 
hibázom, társaim majd segítenek ja- 
vítani. Ettől majd nyugodtabb le- 
szek és mindjárt ügyesebb is egy 
picit. Még krónikás koromból tu- 
dom, hogy most be kéne fejeznem 
második őrsi összejövetelünk törté- 
netét. Mégis ide kívánkozik egy kis 
utóhang. 

Másnap reggel tizenkét T betűs 
táska vonult be a 4. b-be, tizenkét 
titokzatos képű gyerek közreműkö- 
désével és a találgatás kezdődött 
előlről — rajméretekben. 

Máris Mária, a leköszönt krónikás 


r 


Egy őrs bemutatkozik 


A lábatlani 1. számú általános iskola 
negyedikes Mókus őrsének tisztség- 
viselői így írnak magukról: 

Baracsi Julianna: 

— Játékfelelős vagyok, tudom, fon- 
tos feladatot kaptam. A játék vidám- 
ságot jelent — és én komolyan ké- 
szülök a vidámságszerzésre. Gyűjtöm 
a játékleírásokat, hogy megtanítsam 
azokat. 

Bor Antal: 

— Szeretem a vidámságot és azt, ha 
valaki nevet. Szívesen szerzek meg- 
lepetést, örömöt! 

Farnadi Mária: 

— Nótafa vagyok. Szeretek énekelni. 
Az ember akkor énekel, ha boldog. 


Én akkor vagyok boldog, ha éneke- 
lek. Éppen ezért szívesen tanítok 
másokat is dalra! 

Kocsis József: 

— Pénztáros vagyok. Nagy figyel- 
met igényel a tisztségem. Tudom, 
sok tízfilléres kell ahhoz, hogy tíz 
forint legyen belőle. Én számon tar- 
tom, nem hagyom elgurulni! 
Markos Andrea: 

— Tanulmányi felelősnek lenni na- 
gyon jó dolog! Ha valaki valamit 
nem ért, annak segítek. Ha látom, 
hogy jobban megy társamnak a ta- 
nulás, nevetni tudnék, olyan boldog 
vagyok, mert abban az én munkám 
is benne van! 


Számoljatok 


munkátokról! 


Osváth Erzsébet: 

— Őrsvezető-helyettes vagyok. Egy- 
szer talán én leszek úttörőként egy 
kisdobos Mókus őrs vezetője. Addig 
is jól odafigyelek, mit, hogyan kell 
csinálnom, ahhoz, hogy mindenki 
jól érezze magát és jól menjen a 
munka! 

Szendrei Hajnalka: 

— Virágfelelős vagyok. A virág 
szép. Környezetünkben legyen minél 
több belőle! Ablakban, kiskertben, 
mindenütt! Szeretem a természetet! 
Szlávik Mária: 

— Zászló- és nyakkendő-felelős va- 
gyok. Tulajdonképpen zászlótartó. 
Időben figyelmeztetem pajtásaim, 
hogy ünnepélyes alkalmakkor mind- 
egyikünkön ott díszelegjen a nyak- 
kendőnk! 

Teiter Róbert: 

— Mozgékony vagyok, akár a sajt- 
kukac. Lehet, hogy ezért lettem 
sportfelelős? Van egy bábom. Annak 
a segítségével mutatom be a gya- 
korlatokat. A tévétornát nálunk 
mindenki csinálja ! 

Nyéki Emőke őrsvezető: 

— Szeretem a mókusaimat. Szíve- 
sen tartok foglalkozást. Szót fogad- 
nak. Igaz, mindig nagyon felkészü- 
lök, hogy minden összejövetelünk 
olyan legyen, melyre száz év múlva is 
szívesen emlékeznek vissza! " 


Tisztségviselő 
kisdobosok! 


be ti is 

Dobra verjük 


Bana János 


GALAGONYA -TÜSKE 


Noe dbsrer 
lekeme 


Üres lesz a fészek, gondolták szomorúan a kácsárdiak, amikor megtudták, 
hogy a település iskolája megszűnik. Sátoraljaújhely tanácsa azonban úgy 
döntött, hogy az iskolát és környékét állandó úttörőtáborrá építteti át. Már 
a nyáron táborközponttá vált az iskola, körülötte játszótér, sportpályák és 
nyolc faház várta a gyerekeket. A zempléni hegyek lábánál sátorverésre al- 
kalmas terepet is találtak. Ősszel és télen is táborozhatnak itt kedvükre az 
újhelyi és környékbeli kisdobosok. Kedves kácsárdiak! Írjátok meg, hogyan 
telik időtök most és mit terveztek gyönyörű birodalmatokban a téli szün- 
időre? 


Palota, de nem a meséből. Egész Baranyában azt beszélik, hogy a leg- 
szebb, legkorszerűbb úttörőház Komlón épült. A bányászváros kisdobosai 
és úttörői valóságos palotában leltek otthonra. Könyvtár, olvasó- és játék- 
szoba, meg szakköri szobák várnak a komlói gyerekekre. Még 150 személyes 
színháztermük is van. Mi akkor már csak kellemes napokat kívánhatunk 
az úttörőház látogatóinak — vagyis nektek, baranyai kisdobosok! Ugye, 
tudjátok, hogy e jókívánság hogy válhat valóra? Gondolataitokat, tapasztala- 
taitokat meg is írhatjátok! 


Geszteréden sok a virág. Most már csak azt kéne tudni, hol van Geszteréd, 
hol van ott az a sok virág, és hogy került oda, ahol van? 

A gyerekek a Szabolcs-Szatmár megyei iskola gyakorlókertjében fólia alatt 
virágpalántákat neveltek. Minden kisdobos és úttörő hazavitt néhányat és 
elültette a házuk előtt. Ha előbb nem, hát tavasszal utánozza őket, aki teheti! 


Zsákbamacska? Dehogy! Zsákba-textilhulladék. Tavasszal történt, hogy 
Kaposvár Kalinyin városrészében a MÉH helyi vállalatának emberei becsen- 
gettek a lakásokba és ezt mondták: meghoztuk a zsákot. A lakók nem cso- 
dálkoztak, hanem átvették a küldeményt. Aztán jöttek a kisdobosok és út- 
törők. Segítettek megtölteni a zsákokat használt ruhákkal. A teli batyukat 
visszaadták a MÉH-nek, az érte kapott pénzt pedig a városi tanácsnak aján- 
lották fel. A tanács kasszájában nem sokáig maradt a pénz: elköltötték a Ka- 
linyin városrész gyermekintézményeire. Most itt az ősz, az újabb gyűjtési 
akciók ideje. Lehet, hogy az országban másutt is előkerül a zsák ötlete az 
ötlet-zsákból? 


Nem csíp, nem harap, egy forint egy darab! Így kiabáltak réges-régen 
vásárokon, búcsúkban a csecsebecsék árusai. Tán még akkortájt is, amikor 
először indult útjára kedvencetek, az úttörővasút. Felavatásának 30. évfor- 
dulójára, még a nyáron új bélyeg került forgalomba. Most az őszi nagy leve- 
lezések idején ti is vessetek egy pillantást a bélyegre, még ha nem gyűjtitek 
is. Döntsétek el, tetszik-e. A jubileumi bélyegből is egy forint egy darab és 
meg nem erősített hírek szerint nem csíp. 


,, Olykor egy pöttöm kéknyakkendős kisfiú meg egy még pöttömebb kislány 
kiállt a zenekar elé és olyan trombitaszólót muzsikált el hirtelenében a ná- 
lánál kis híján nagyobb zeneszerszámon, hogy a bácsik, nénik elámultak a cso- 
dálkozástól. Ma is nehéz ámulat nélkül hallgatni őket. . ." Az idézet a Dunán- 
túli Napló egyik cikkéből való, amely a Pécsi Úttörő Fúvószenekar meg- 
alakulásának huszadik évfordulója alkalmából jelent meg. Köszöntjük mi is 
a jubiláló zenekar kis és nagy muzsikusait, kisdobosait és úttörőit. Követőik- 
nek is sikereket kívánunk. Baranyában ugyanis a siklósi fesztivál tanúsága 
szerint hét kitűnő úttörő- és ifjúsági együttes működik. 

szot a bWabakkal ! Jumug mig nem 110 addíg 
nem tudok. oPudni La fivanoiurágtot ].€ ré A 
Szegény E Panika! Nem akarom, hogy az 

szal ingben setobk az utcán; és fogyyit ÁJ5 
I evett ... Bu Panka ott ül az Ogy rrutlett, 
I és vega sztalja . Jötbet nem mok BFÁhDACI 
fühutetlan ! CT EY te jobban üsmeed TT 
eval, mint 0 ajak magat! 

Marék Veronika munkája 


Előveszem hazánk térképét. Sorban 
nézem, merre van Szirmabesenyő, 
Rudabánya, Zalkod, Jászboldogháza, 
Véménd és Hédervár. Javaslom, te- 
gyetek Ti is így! Hogy miért? Mert 
érdekes dolgokról írnak ottani paj- 
tásaink! Levelük mellett jelzést 
találtok. Szeptemberi számunkban 
titkos jelekben állapodtunk meg 
és megírtuk, hogy azokat rárajzoljá- 


. tok leveleitekre. Aki levelezőtársat 


keres, annak a jele boríték, aki út- 
törő- és kisdobos tettekről ad hírt — 
napocska, aki beszámol szülőföldjé- 
ről — tulipán, aki mesét, dalt, játé- 
kot küld — gé-kulcs. A szív jel pedig 
azt mutatja, hogy családotokról ír- 


tok. 

Ó Tudod-e, mit csinál a takács? 
Hát azt, hogy mit csinál a va- 
dász? Ha a kettőt összeteszed, ami 
kijön, megeheted! — Papp Zsuzsa 
(3711 Szirmabesenyő, Széchenyi u. 
41.) megírta a találós kérdésre a vá- 
laszt is. Nem más, mint — sz9j9 

, Mi, a 2238-as Rákóczi Ferenc 

úttörőcsapat Dobó István rajá- 
nak tagjai Petróczy Zoltánné tanító 
nénink segítségével ismerkedünk 
községünk jelenével és múltjával. 
Megtudtuk, hogy a bánya a földes- 
uraké volt, és hogy az 1300-as évek- 
ben már dolgoztak benne. Bánya- 
múzeumunkban sok régi eszközt lát- 
tunk. Honismereti szakkörre is já- 
runk. Idős bányászokkal beszélget- 
tünk. Meséltek arról, hogy a nehéz 
munkát gépek végzik odalent. A ki- 
termelt ércet a dúsító mű dolgozza 


Szabó Ibolya munkája 
Sopron, 
Fenyő téri Általános Iskola 


fel. Községünkben új lakónegyed 
épült. Minket az Irinyi szocialista 
brigád patronál. Szeretünk itt élni! 
— Papp László harmadikos (3733 
Rudabánya, Árpád u. 7.)" 

a Nálunk KISZ-es esküvő volt! Mű- 
sorral készültünk erre. A menyasz- 
szony Csicsek Erzsike, a vőlegény 
Fazekas Géza volt. Olyan szépen sze- 
repeltünk, hogy a menyasszony sze- 
méből kicsordult a könny. A legkö- 
zelebbi esküvőn is szerepelünk! Gu- 
lácsi Edit negyedikes (3957 Zalkod, 
Kassai út 4.) 


fed 


kB s Az én nagymamám tanyán la- 
VI kik itt, Jászboldogházán. Hat- 
vannyolc éves. Ő a világ legdrágább 
nagymamája! Ha kis időm van, meg- 
látogatom. Nagyon szépen énekel és — 
mesél. Az ő igaz meséit semmilyen 
mesével nem cserélném el! Rengeteg 
summás dalt és betyárnótát ismer. 
Ha ott vagyok, a kishúgommal együtt 
vele énekelünk. Amellett dolgozunk. 
Megtanultam főzni. Rendben tartjuk 
a kertet. Sokszor beteg, de ha min- 
ket meglát, mindjárt mosolyog. Na- 
gyon-nagyon szeretem az én nagy- 
mamámat! Csirke Katalin (5144 Jász- 
boldogháza, Rózsa u. 22.)" 


, Bemutatom a családom: édesapám a 
távközlési üzem művezetője. Édes- 
anya is a postán dolgozik, ő telefon- 
kezelő. Nagyon megértő, jó édes- 
anya. Velünk sír, velünk nevet. Anita, 
a húgom most hat éves. Már ismer- 
kedik a betűk világával. Nem tudok 
róluk többet írni. Én így is nagyon 
szeretem őket! Poch Mónika negye- 
dikes (7726 Véménd, Rákóczi u. 49)." 


XK , Nekünk, kisdobosoknak Hé- 
Ox dervár szépítésében van egy 
kevéske részünk. Azt a szép parkot, 
mely körülveszi az iskolánkat, mi 
tartjuk tisztán. Tavasszal megkapál- 
juk a virágágyásokat, ősszel falevele- 
ket égetünk, télen havat lapátolunk 
az úttörőkkel együtt. Egy idős néni- 
vel vagyunk barátságban. Segítünk 
neki. Már nyolcvankilenc éves. Sze- 
ret minket és mi is szeretjük. Kará- 
csony Ida másodikos (9178 Hédervár, 
Felszabadulás u. 53.)" 

Leveleiteket várjuk. A titkos jel- 
zésekről ne felejtkezzetek el! 


Ferkai Loránt 
Karton-t csipesz 


Kevés munkával, gyorsan elkészít- 
hető, mégis mutatós ügyeskedéseket 
írunk le. Rajzaink és a cím elárulja: 
kartonpapírból kivágott formákat 
kell műanyag- vagy faruhacsipeszek- 
kel kombinálnod, hogy a látható szí- 
nes , állatkertet" elkészíthesd. 
Névjegy nagyságú kartondarabon 
(1.) néhány vágást kell tenned, hogy 
a rákattintott csipeszekkel MALAC- 
KA legyen belőle. Szemet filctollal 
rajzolj, a színezést vízfestékkel vé- 
gezd! Nem több fáradság a MACI 
sem (2.). Rajzunk ülő helyzetben mu- 
tatja, de loholhat is, ha a kedved így 
kívánja. Több vagdosást és rajzolga- 
tást igényel a KAKAS (3.), ehhez vi- 
szont csak egy csipesz szükséges, lé- 
vén a kakasnak valamivel kevesebb 
lába. KROKODILUS barátunk (4.) 
akkor lesz élethű, ha kivágása és lá- 
bakkal ellátása után fejét a nyaknál 
kétszer megtöröd, JUMBÓ elefánt- 
nak (5.) pedig külön kartonból vágsz 
füleket. Sok csipesz kell DINÓ-hoz, 
az ősgyíkhoz (6.), és ügyesebb olló- 
kezelés a SZARVAS-hoz (7.). A 
ZSIRÁF-nak (8.) igen hosszú, felébe 
hajtott, lefelé tört nyaka van, 
NYUSZKÓ-nak pedig (9.) a feje két- 
rétű, s füle is csipesz. Tervezz, ké- 
szíts még lovacskát, rókát, teknőst, 
vagy akár százlábút! 

